hotchpotch/miracl-hf-unified huggingface dataset:
เมืองมายา
เมืองมายา เป็นละครโทรทัศน์แนว ดราม่า-โรแมนติก ซึ่งถือเป็นเรื่องแรกๆ ของวงการละครโทรทัศน์ในยุคนั้น ที่เปิดเผยเรื่องราวเบื้องลึกเบื้องหลังหลังของคนในวงการมายา จนประสบความสำเร็จในวงกว้าง แล้วต่อยอดความสำเร็จมาสร้างเป็นละครซีรีส์ในปี พ.ศ. 2546 และมีละครซีรีส์ภาคต่อกึ่งรีบู้ตที่มีชื่อว่า เมืองมายา Live ตอน บัลลังก์มายา ในปี พ.ศ. 2561
เมืองมายา ผลิตโดยบริษัท เอ็กแซ็กท์ และ แกรมมี่ เอ็นเตอร์เทนเม้นท์ โดยเป็นการสร้างมาจากเค้าโครงเรื่องของ ถกลเกียรติ วีรวรรณ, กษิดินทร์ แสงวงศ์, สุธาสินี บุศราพันธ์ เขียนบทโทรทัศน์โดย กษิดินทร์ แสงวงศ์ อำนวยการผลิตและกำกับการแสดงโดย ถกลเกียรติ วีรวรรณ นำแสดงโดย คัทลียา แมคอินทอช, นุสบา วานิชอังกูร, สัญญา คุณากร, ชาคริต แย้มนาม, ภูริ หิรัญพฤกษ์, พิมพ์มาดา บริรักษ์ศุภกร ออกอากาศทางสถานีวิทยุโทรทัศน์กองทัพบกช่อง 5 ทุกวันศุกร์ - อาทิตย์ เวลา 20:20–21:20 น. เริ่มตอนแรกวันที่ 28 เมษายน พ.ศ. 2543 - 18 มิถุนายน พ.ศ. 2543
เมืองมายา Live ตอน บัลลังก์มายา นั้นเป็นเนื้อเรื่องในอีก 17 ปีหลังจากเหตุการณ์ใน เมืองมายา ที่มี ภาวิดา และ รัญชลี เป็นตัวละครหลัก และมีการอ้างอิงถึงเหตุการณ์ก่อนๆจากละครเรื่องนี้ด้วย
เป็นเรื่องราวเบื้องหลังของวงการบันเทิง โดยมีตัวละครหลักเป็นสองนางเอกสาวที่มีชื่อเสียงในวงการบันเทิงคือ ภาวิดา และ รัญชลี ซึ่งแม้ว่าทั้งสองนั้นจะมีความแตกต่างในด้านความคิดและพื้นเพครอบครัว จากการที่ภาวิดาเป็นหญิงสาวที่มีความมั่นใจและตรงไปตรงมา จากการที่เธอนั้นเคยผ่านการใช้ชีวิตอยู่ที่ต่างประเทศ ซึ่งมีความแตกต่างจากรัญชลีที่มาจากครอบครัวที่มีฐานะร่ำรวยและมีชื่อเสียงในวงสังคม ซึ่งจากการที่ทั้งสองต่างเป็นเพื่อนเก่าในสมัยวัยเยาว์ ก็ทำให้รัญชลีที่ชอบเอาชนะและทะเยอทะยานเข้ามาเกี่ยวข้องกับเส้นทางชีวิตในการทำงาน และความรักของภาวิดาจากการที่ทั้งสองนั้นต่างเป็นนางเอกชื่อดังซึ่งอยู่ภายใต้การดูแลของ ก้องสกุล ผู้อำนวยการฝ่ายผลิตของสถานีโทรทัศน์ช่อง 2 ซึ่งมีหน้าที่ในการดูแลงานและสนับสนุนผลงานต่างๆของทั้งสอง ซึ่งนั่นทำให้รัญชลีที่มีความต้องการอยากจะเอาชนะและอยู่เหนือภาวิดาทั้งในด้านความรักและการทำงาน ก็ตัดสินใจที่จะทำทุกทางแม้จะเป็นสิ่งผิดเพื่อที่จะเอาชนะและอยู่เหนือผู้เป็นคู่แข่งอย่างภาวิดาเมืองมายา Live ตอน บัลลังก์มายา
เพชรกลางไฟ
เพชรกลางไฟ เป็นบทประพันธ์ของ ว.วินิจฉัยกุล เป็นนิยายอิงประวัติศาสตร์สมัยรัชกาลที่ 6 เป็นเรื่องราวของท่านหญิงพระองค์หนึ่งที่สิ้นเสด็จพ่อทำให้ต้องผจญชะตาจากการกลั่นแกล้งของหม่อมเอกและพระเชษฐภคินีทำให้อยู่ในวังเสด็จป้าอย่างไม่เป็นสุข ก็ได้อนลข้าราชการหนุ่มคอยเป็นทีปรึกษา
เพชรกลางไฟ ถูกสร้างครั้งแรกใน ปี 2560 โดย ช่อง 3 ค่าย ทีวีซีน แอนด์ พิคเจอร์ บทโทรทัศน์โดย เอกลิขิต ฝึกสอนการแสดงโดย กุณกนิช คุ้มครอง ลงเสียงประกอบโดย ปั้น-ปั้น กำกับการแสดงโดย อดุลย์ บุญบุตร นำแสดงโดย นิษฐา จิรยั่งยืน ในบท หม่อมเจ้าหญิงอุรวศี และ วฤษฎิ์ ศิริสันธนะ ในบทของ อนล
ชาติพยัคฆ์
ชาติพยัคฆ์ เป็นบทประพันธ์และบทโทรทัศน์ของ ณพุทธ สุศรีฯ เป็นละครอิงประวัติศาสตร์สมัยรัชกาลที่5 เกี่ยวกับการล่าอาณานิคมและเสียดินแดนของไทย โดยมีตัวเอกเป็น กล้า ทาสหนุ่มผู้มีความทรนงในตัวเอง และ คุณพลอย บุตรสาวของคุณพระพิสุทธิ์ ซึ่งแอบรักกันแต่ด้วยฐานะที่ขวางกั้นทำให้เขาและเธอต้องฝ่าฟันอุปสรรคต่างๆ นานา ผลิตโดย ช่อง3 ค่าย เมตตา และ มหานิยม กำกับการแสดง ฉัตรชัย เปล่งพานิช นำแสดงโดย จรณ โสรัตน์ ในบท กล้า นิษฐา จิรยั่งยืน ในบท คุณพลอย ร่วมด้วย กมลเนตร เรืองศรี,ณัฐวิญญ์ วัฒนกิตติพัฒน์,สมิทธิ ลิขิตมาศกุล,ฉัตรชัย เปล่งพานิช,สินจัย เปล่งพานิช และอีกมากมาย
ละครเรื่อง ชาติพยัคฆ์ เป็นผลงานการประพันธ์ของ "ณพุทธ สุศรีฯ" และ "ฉัตรชัย เปล่งพานิช" ก่อนที่ ณพุทธ สุศรีฯ จะเขียนเป็นบทละครโทรทัศน์ซึ่งกำลังโด่งดังอยู่ทางไทยทีวีสีช่อง 3 เนื้อเรื่องกล่าวถึงเรื่องราวที่เกิดขึ้นเฉพาะในประเทศสยาม นักล่าอาณานิคมชาติตะวันตกต่างหมายมั่นที่จะยึดครองแผ่นดินสยามไว้ ให้เหมือนกับประเทศอื่นๆ ในภูมิภาคใกล้เคียงกัน แต่ชนชาวสยามก็พยายามพิทักษ์รักษาเสรีภาพไว้อย่างสุดความสามารถ แม้กระทั่งเดนทาสคนหนึ่งผู้แทบจะจบชีวิตครั้งแล้วครั้งเล่า ยังเข้าร่วมฟันฝ่าอุปสรรคและขวากหนามอันแสนลำเค็ญทั้งปวงนั้นด้วยจิตใจอันกล้าหาญ "ชาติพยัคฆ์" ในภาคของนวนิยายนี้ ผู้แปรได้เสริมใส่จินตนาการให้มีความเข้มข้นและสีสันไม่ยิ่งหย่อนไปกว่าภาพของละครที่เราเห็นอยู่ในจอโทรทัศน์ แม้ว่าอาจจะมีบางบทบางตอนที่ผิดแผกแตกต่างจากละครบ้าง แต่ก็มิได้ทำให้อรรถรสของนวนิยายเรื่องนี้ลดน้อยลงแต่ประการใด กลับเปิดให้จินตนาการของผู้อ่านได้โลดแล่นไปอย่างไร้ขอบเขต ดังเช่นนวนิยายที่ดีทั้งหลายจะพึงมี ชาติพยัคฆ์ ในบทบาทของนวนิยาย จึงเป็นเหมือนกับเหรียญอีกด้านหนึ่งของละครโทรทัศน์ ที่เปิดให้นักอ่านได้ติดตามผ่านตัวอักษรที่เรียงร้อยอย่างมีศิลปะ และคอยเกื้อกูลให้เกิดประโยชน์ผ่านศิลปะอีกแขนงหนึ่ง หาได้จำกัดไว้เพียงศิลปะด้านการแสดงแต่อย่างเดียวเท่านั้น
สำหรับ สถานที่ถ่ายทำ
ส่วนผู้สร้าง ฉัตรชัย เปล่งพานิช ลั่นตั้งใจสร้างถึงแม้ละครเรื่องนี้จะเป็นเรื่องที่ถูกสมมติขึ้นมาทั้งตัวแสดง เรื่องราว และสถานที่
ส่วนเสื้อผ้าหน้าผมในเรื่องย้อนไปในปี พ.ศ. 2436
ด้านเสียงวิจารณ์ กระปุกออนไลน์ ได้ทำสกู๊ปข่าวสัมภาษณ์ถึงนักแสดงพระเอกนางเอกของเรื่องว่าแสดงได้ดีเยี่ยมและทุกตัวละครแสดงได้สมบทบาทในทุกฉากและเนื้อเรื่องที่เข้มข้นชวนให้น่าติดตามทุกตอน จนเรียกได้ว่า วันจันทร์-อังคาร กลายเป็น วันชาติพยัคฆ์ ไปโดยปริยาย
การตอบรับของละครเรื่องนี้ทั้งหมด 14 ตอน (เมื่อวันที่ 15 มีนาคม พ.ศ. 2559 - 2 พฤษภาคม พ.ศ. 2559) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยทั้งหมด 14 ตอน อยู่ที่
เรตติ้งที่มีอันดับสูงที่สุดในละครแต่ละตอนจะแสดงด้วย , เรตติ้งที่มีอันดับต่ำที่สุดในละครแต่ละตอนจะแสดงด้วย , เรตติ้งเฉลี่ยของละครจะแสดงด้วย
วอยแชค ววอดาร์ตชึก
วอยแชค ยูเลียน ววอดาร์ตชึก (; 28 ตุลาคม ค.ศ. 1990 –) เป็นนักกีฬาวอลเลย์บอลชายชาวโปแลนด์ ผู้ทำหน้าที่ร่วมสังกัดคูปรุมลูบิน
ในฤดูกาล 2013/2014 เขาได้แชมป์โปลิชแชมเปียนชิพ เมื่อวันที่ 8 ตุลาคม ค.ศ. 2014 เขาได้แชมป์โปลิชซูเปอร์คัพ 2014 เมื่อวันที่ 6 พฤษภาคม 2015 เขาได้รับเหรียญทองแดงร่วมกับสโมสรแปกีแยแอ สกราแบวคาตุฟ ในรายการโปลิชแชมเปียนชิพ แล้วได้เซ็นสัญญาร่วมกับสโมสรคูปรุมลูบิน
เขาได้รับรางวัลเหรียญเงินจากการแข่งขันกีฬามหาวิทยาลัยโลก 2013 ววอดาร์ตชึก ได้รับเลือกให้เป็นตัวแทนทีมชาติโปแลนด์ในปี ค.ศ. 2013 ภายใต้การคุมทีมของอันเดรอา อานาสตาซี เขามีรายชื่ออยู่ในการแข่งขันวอลเลย์บอลเวิลด์ลีก 2013 เมื่อวันที่ 14 สิงหาคม ค.ศ. 2015 เขาประสบความสำเร็จได้รับเหรียญทองแดงในการแข่งขันวอลเลย์บอลยูโรเปียนลีก 2015 ทีมชาติของเขาได้อันดับที่ 3 โดยชนะทีมเอสโตเนีย (3–0)
ผู้เล่นทรงคุณค่า
ผู้เล่นทรงคุณค่า หรือ ผู้เล่นยอดเยี่ยม () เป็นรางวัลที่มอบให้กับผู้เล่นที่มีความโดดเด่นในการแข่งขันรายการนั้น ๆ ปกติมักจะเป็นผู้เล่นที่อยู่ในทีมชนะเลิศที่เล่นในตำแหน่งสำคัญ ๆ เช่น ตำแหน่งควอเตอร์แบ็คหรือตัวขว้าง ในอเมริกันฟุตบอล แต่อย่างไรก็ตามรางวัลผู้เล่นทรงคุณค่า ก็ไม่ได้ยึดกับตำแหน่งของผู้เล่นตำแหน่งใดตำแหน่งหนึ่ง โดยในการคัดเลือกผู้ที่รับรางวัลมีทั้งแบบใช้กรรมการในการคัดเลือก และการใช้เพื่อนร่วมทีมคัดเลือก
เกร์บิน ปีเญรัว
เกร์บิน มาร์ติน ปีเญรัว อูบีนา (; 22 กุมภาพันธ์ ค.ศ. 1991 – 18 พฤศจิกายน ค.ศ. 2016) เป็นอดีตนักวอลเลย์บอลชายชาวเวเนซุเอลา ในตำแหน่งตัวบุกแดนหลัง
ปีเญรัว เริ่มเล่นเบสบอลและกรีฑาในวัยเด็ก หลังจากนั้นเขาติดทีมชาติเวเนซุเอลาตอนอายุ 18 ปี
เมื่อวันที่ 18 พฤศจิกายน ค.ศ. 2016 เขาเสียชีวิตในโรงพยาบาลที่อังการา เนื่องจากภาวะหัวใจวาย
แอซีซัลเฟมโพแทสเซียม
แอซีซัลเฟมโพแทสเซียม () หรือ แอซีซัลเฟมเค (acesulfame K) (K เป็นสัญลักษณ์ธาตุโพแทสเซียม) เป็นวัตถุให้ความหวานทดแทนน้ำตาล มีลักษณะเป็นผงผลึกสีขาว มีสูตรเคมีคือ CHKNOS มีเลขอีคือ E950 ค้นพบในปี ค.ศ. 1967 โดยคาร์ล เคลาส์ (Karl Clauss) และฮารัลด์ เจนเซน (Harald Jensen) นักเคมีของบริษัทเฮิชสต์ (Hoechst AG)
แอซีซัลเฟมเคผสมในอาหาร เครื่องดื่มและเวชภัณฑ์หลายชนิด มีความหวานกว่าซูโครส (น้ำตาลทราย) 200 เท่า หวานเท่ากับแอสปาร์แตม หวานประมาณ 1/3 ของซูคราโลสและประมาณ 2/3 ของแซกคารีน แอซีซัลเฟมเคไม่เปลี่ยนรูปเมื่อถูกความร้อนหรืออยู่ในสภาวะกรด-เบส จึงมักใช้เป็นส่วนผสมในขนมอบหรือผลิตภัณฑ์ที่ต้องการเก็บรักษาไว้ได้นาน แต่แอซีซัลเฟมเคสามารถสลายกลายเป็นแอซีโทแอซีทาไมด์ที่เป็นพิษหากได้รับในปริมาณมาก ปริมาณที่ร่างกายรับได้ต่อวันของแอซีซัลเฟมเคคือ 15 มิลลิกรัม/กิโลกรัม/วัน
ถึงแม้สำนักงานคณะกรรมการอาหารและยาสหรัฐ (FDA) จะอนุญาตให้ใช้แอซีซัลเฟมเคในอาหารได้ในปี ค.ศ. 1988 แต่มีการชี้ว่าการศึกษาเกี่ยวกับแอซีซัลเฟมเคยังน้อยเกินไปและแอซีซัลเฟมเคอาจเป็นสารก่อมะเร็ง อย่างไรก็ตาม FDA และหน่วยงานด้านอาหารและยาของสหภาพยุโรปได้ปฏิเสธข้อมูลเหล่านี้
ปลาหว่าชะอี
ปลาหว่าชะอี หรือ ปลาชะอี ปลาน้ำจืดในสกุล "Mekongina" (/แม่-โขง-จิ-น่า/) ในวงศ์ปลาตะเพียน (Cyprinidae) พบกระจายพันธุ์ในแม่น้ำโขงตั้งแต่ตอนใต้ของประเทศจีนและหลายประเทศในภูมิภาคเอเชียตะวันออกเฉียงใต้ที่แม่น้ำโขงไหลผ่าน
โดยชื่อ "Mekongina" ตั้งขึ้นเพื่อเป็นเกียรติแก่สถานที่ค้นพบครั้งแรก คือ แม่น้ำโขงที่อำเภอเขมราฐ จังหวัดอุบลราชธานี ประเทศไทย
เดิมถูกจำแนกให้มีเพียงชนิดเดียว
ปรุดญิก
ปรุดญิก (; ) เป็นเมืองในประเทศโปแลนด์ ตั้งอยู่ทางตอนใต้ของจังหวัดออปอแล เมืองมีเนื้อที่ทั้งหมด 20.48 ตารางกิโลเมตร และมีประชากรทั้งหมด 22,514 คน โดยมีเมืองหลักคือ เทศมณฑลปรุดญิก
ซตแชลต์แซออปอลสกีแย
ซตแชลต์แซออปอลสกีแย (; ) เป็นเมืองทางตะวันตกเฉียงใต้ของประเทศโปแลนด์ เมืองมีเนื้อที่ทั้งหมด 30.13 ตารางกิโลเมตร และมีประชากรทั้งหมด 19,542 คน โดยมีเมืองหลักคือ เทศมณฑลซตแชลต์แซ
กรัปกอวิตแซ
กรัปกอวิตแซ (; ) เป็นเมืองทางตะวันตกเฉียงใต้ของประเทศโปแลนด์ เมืองมีเนื้อที่ทั้งหมด 20.91 ตารางกิโลเมตร และมีประชากรทั้งหมด 17,602 คน โดยมีเมืองหลักคือ เทศมณฑลกรัปกอวิตแซ
ฟรอมรัชเชีย วิทเลิฟ
ฟรอมรัชเชีย วิทเลิฟ () เป็นนวนิยายลำดับที่ห้าในหนังสือชุด "เจมส์ บอนด์" ของเอียน เฟลมมิง จัดพิมพ์ครั้งแรกในสหราชอาณาจักรโดยสำนักพิมพ์จอนาทัน เคป เมื่อวันที่ 8 เมษายน ค.ศ. 1957
เฟลมมิงเขียนต้นฉบับ "ฟรอมรัชเชีย วิทเลิฟ" ที่บ้านโกลเดนอายในจาเมกาในช่วงต้นปี ค.ศ. 1956 เมื่อถึงเวลาที่หนังสือได้รับการตีพิมพ์ เขาไม่รู้ว่าตนเองยังต้องการเขียนหนังสือชุด "เจมส์ บอนด์" เล่มอื่นอีกหรือไม่
ดร.โน
ดร.โน () เป็นนวนิยายลำดับที่หกในหนังสือชุด "เจมส์ บอนด์" ของเอียน เฟลมมิง จัดพิมพ์ครั้งแรกในสหราชอาณาจักรโดยสำนักพิมพ์จอนาทัน เคป เมื่อวันที่ 31 มีนาคม ค.ศ. 1958 ใจความสำคัญของเรื่องอยู่ที่การสืบสวนของเจมส์ บอนด์ เกี่ยวกับการหายตัวไปในจาเมกาของผู้บัญชาการจอห์น สแตรงเวส์ สายลับคนหนึ่งของหน่วยข่าวกรองอังกฤษ และแมรี ทรูบลัด เลขานุการของเขา
แมมอเรียวคูแบร์ตาแยร์แซกอวักแนรา
แมมอเรียวคูแบร์ตาแยร์แซกอวักแนรา (; ) เป็นการแข่งขันวอลเลย์บอลชาย จัดขึ้นในประเทศโปแลนด์ ก่อตั้งขึ้นในปี ค.ศ. 2003
สถานีรถไฟชินอาโอโมริ
สถานีรถไฟชินอาโอโมริ () เป็นสถานีรถไฟในเมืองอาโอโมริ จังหวัดอาโอโมริ ดำเนินงานโดยบริษัทรถไฟญี่ปุ่นตะวันออก (JR ตะวันออก) เป็นสถานีรถไฟชิงกันเซ็งที่อยู่เหนือที่สุดของเกาะฮนชู
โกลด์ฟิงเกอร์
โกลด์ฟิงเกอร์ () เป็นนิยายลำดับที่เจ็ดในหนังสือชุดเจมส์ บอนด์ ของเอียน เฟลมมิง จัดจำหน่ายครั้งแรกในประเทศอังกฤษโดยโจนาธาน เคป เมื่อวันที่ 23 มีนาคม ค.ศ. 1959 ต้นฉบับโกลด์ฟิงเกอร์ใช้ชื่อว่า "The Richest Man in the World" เขียนขึ้นในเดือนมกราคมและกุมภาพันธ์ ปี ค.ศ. 1958 เนื้อเรื่องหลักอยู่กับการสืบสวนโดยเจ้าหน้าที่เจมส์ บอนด์ จาก MI6 การลักลอบขนทองของ ออริก โกลด์ฟิงเกอร์ ผู้ที่ถูก MI6 สงสัยว่าติดต่อกับองค์กร SMERSH
วอลเตอร์ แบรดฟอร์ด แคนนอน
วอลเตอร์ แบรดฟอร์ด แคนนอน (; 19 ตุลาคม ค.ศ. 1871 – 1 ตุลาคม ค.ศ. 1945) เป็นนักสรีรวิทยาชาวอเมริกัน เกิดที่เมืองแพรรีดูเชียนในรัฐวิสคอนซิน เป็นบุตรของคอลเบิร์ต แฮนส์เชตต์ แคนนอนและวิลมา เดนิโอ เขาเรียนจบจากโรงเรียนแพทย์ฮาร์วาร์ดในปี ค.ศ. 1900 หลังจากนั้นทำงานสอนที่ภาควิชาสรีรวิทยาของฮาร์วาร์ด ต่อมาแคนนอนดำรงตำแหน่งศาสตราจารย์หัวหน้าภาควิชาสรีรวิทยาและประธานสมาคมสรีรวิทยาอเมริกา เขาแต่งงานคอร์เนเลีย เจมส์ แคนนอน นักเขียนและนักสตรีนิยม ทั้งคู่มีบุตรด้วยกัน 5 คน แคนนอนเสียชีวิตในปี ค.ศ. 1945 ที่เมืองแฟรงคลิน รัฐนิวแฮมป์เชียร์
วอลเตอร์ แบรดฟอร์ด แคนนอนเริ่มทำงานตั้งแต่เรียนที่โรงเรียนแพทย์ฮาร์วาร์ดที่ห้องปฏิบัติการของเฮนรี พิกเคอริง บาวดิตช์ เขาเป็นคนแรก ๆ ที่ใช้รังสีเอกซ์ในการศึกษาการกลืนและการทำงานของกระเพาะอาหาร
ในปี ค.ศ. 1945 แคนนอนสรุปการทำงานในแต่ละช่วงอายุของเขาดังนี้:
ตาฮีตี (แก้ความกำกวม)
ตาฮีตี () อาจหมายถึง
แพตตี สมิธ
แพทริเซีย ลี "แพตตี" สมิธ () เกิดเมื่อวันที่ 30 ธันวาคม ค.ศ. 1946
การแจกแจงไคกำลังสอง
\Gamma\left(\frac{k}{2}\right)}\; x^{\frac{k}{2}-1} e^{-\frac{x}{2}}\,
ในวิชาทฤษฎีความน่าจะเป็นและสถิติศาสตร์ การแจกแจงไคกำลังสอง () ที่มี "k" องศาเสรี คือ การแจกแจงผลรวมของกำลังสองของตัวแปรสุ่มแจกแจงปรกติอิสระ k ตัว การแจกแจงไคกำลังสองเป็นการแจกแจงแกมมากรณีพิเศษและเป็นการแจกแจงความน่าจะเป็นที่ใช้กันแพร่หลายที่สุดอย่างหนึ่งในการอนุมานทางสถิติ เช่น ในการทดสอบสมมุติฐานหรือในการสร้างช่วงความเชื่อมั่น
การแจกแจงไคกำลังสองใช้ในการทดสอบไคกำลังสองทั่วไปเพื่อดูความเหมาะสม (goodness of fit) ของการแจกแจงที่สังเกตกับการแจกแจงทางทฤษฎี ความเป็นอิสระของสองเกณฑ์การจำแนก (criteria of classification) ข้อมูลเชิงคุณภาพ และในการประมาณช่วงความเชื่อมั่นสำหรับส่วนเบี่ยงเบนมาตรฐานของประชากรจากส่วนเบี่ยงเบนมาตรฐานของตัวอย่าง ยังมีการทดสอบทางสถิติอีกมากที่ใช้การแจกแจงนี้ เช่น การวิเคราะห์ความแปรปรวนโดยการจัดอันดับของฟรีดแมน (Friedman's analysis of variance by ranks)
วอลเลย์บอลชายชิงแชมป์ยูโรเปียนลีก 2015
วอลเลย์บอลชายชิงแชมป์ยูโรเปียนลีก 2015 () เป็นครั้งที่ 12 ของการแข่งขัน จัดขึ้นในเมืองวาลบ์จิก ประเทศโปแลนด์ ระหว่างวันที่ 3 กรกฎาคม – 9 สิงหาคม ในรอบคัดเลือก ส่วนรอบสุดท้าย จัดในระหว่างวันที่ 13–14 สิงหาคม
ในรอบชนะเลิศทีมชาติสโลวีเนียชนะทีมชาติมาซิโดเนีย 3–0
ข้อพิพาทดินแดนในทะเลจีนใต้
ข้อพิพาทดินแดนในทะเลจีนใต้เกี่ยวกับการอ้างสิทธิเหนือเกาะและทะเลในหลายรัฐเอกราชบริเวณทะเลจีนใต้ คือ ประเทศบรูไน จีน ไต้หวัน มาเลเซีย ฟิลิปปินส์และเวียดนาม
มีข้อพิพาทเกี่ยวกับหมู่เกาะสแปรตลีและแพราเซล เช่นเดียวกับแนวแบ่งเขตทางทะเลในอ่าวตังเกี๋ยและที่อื่น มีข้อพิพาทอีกในน่านน้ำใกล้หมู่เกาะนาตูนาของอินโดนีเซีย ผลประโยชน์ของหลายชาติมีการได้พื้นที่ประมงรอบสองกลุ่มเกาะดังกล่าว การแสวงหาประโยชน์ที่เป็นไปได้จากน้ำมันดิบและแก๊สธรรมชาติซึ่งสงสัยว่าอยู่ใต้หลายส่วนของทะเลจีนใต้ และการควบคุมเส้นทางเดินเรือสำคัญทางยุทธศาสตร์
ข้อพิพาทเกี่ยวข้องทั้งแนวแบ่งเขตทางทะเลและหมู่เกาะ มีหลายข้อพิพาทโดยข้อพิพาทหนึ่งจะมีประเทศเกี่ยวข้องต่างกัน
ดีจีซีเรเคิดส์
ดีจีซีเรเคิดส์ () เป็นค่ายเพลงอเมริกันค่ายใหญ่ ก่อตั้งในปี ค.ศ. 1990 มีเจ้าของคือ ยูนิเวอร์แซลมิวสิกกรุป ที่ปัจจุบัน เป็นส่วนหนึ่งของค่ายอินเตอร์สโกปเรเคิดส์
นับถึงปัจจุบัน อัลบั้มที่มียอดค่ายดีที่สุดของค่ายคือ "Nevermind" ในปี 1991 ของวง เนอร์วานา มียอดขาย 25 ล้านชุดทั่วโลก โดยในสหรัฐอเมริกาขายได้ 10 ล้านชุด
ลูกบอลไทม์สแควร์
ลูกบอลไทม์สแควร์ () เป็นลูกบอลเวลา (time ball) ซึ่งตั้งอยู่ในไทม์สแควร์ นครนิวยอร์ก บนหลังคาของวันไทม์สแควร์ ลูกบอลนี้เป็นส่วนขึ้นชื่อของการเฉลิมฉลองวันสิ้นปีในไทม์สแควร์ที่รู้จักกันในภาษาปากว่า การหย่อนลูกบอล (ball drop) ซึงลูกบอลเคลื่อนที่ลง 43 เมตรใน 60 วินาทีตามเสาธงซึ่งได้รับการออกแบบเป็นพิเศษเริ่มตั้งแต่ 11:59:00 p.m. ET และหยุดเมื่อเที่ยงคืนเพื่อให้สัญญาณการเริ่มต้นปีใหม่ ในปีหลัง ๆ เทศกาลนี้จะมีงานบันเทิงสดซึ่งรวมการแสดงของนักดนตรีนำมาก่อน
อดอลฟ์ โอชส์ (Adolph Ochs) เจ้าของหนังสือพิมพ์"เดอะนิวยอร์กไทมส์" เป็นผู้จัดงานครั้งแรก จากเดิมที่เป็นชุดการแสดงดอกไม้ไฟวันสิ้นปีที่เขาจัดที่อาคารเดียวกันเพื่อส่งเสริมสถานะเป็นสำนักงานใหญ่แห่งใหม่ของหนังสือพิมพ์ ขณะที่อาร์ตคราฟต์ สเตราส์ (Artkraft Strauss) เป็นผู้ออกแบบลูกบอล มีการหย่อนลูกบอลครั้งแรกเมื่อวันที่ 31 ธันวาคม ค.ศ. 1907 เพื่อต้อนรับ ค.ศ. 1908 และมีการจัดทุกปีนับแต่นั้น ยกเว้นใน ค.ศ. 1942 และ 1943 เนื่องจากไฟฟ้าดับยามสงคราม
การออกแบบของลูกบอลยังมีการปรับตามเวลาเพื่อสะท้อนการพัฒนาของเทคโนโลยีแสง การออกแบบเดิมทำจากไม้และเหล็กและให้แสงสว่างด้วยหลอดไส้ร้อนแบบธรรมดา 100 หลอด ขณะที่แบบปัจจุบันเป็นระบบการให้แสงแอลอีดีด้วยคอมพิวเตอร์และผิวชั้นนอกประกอบด้วยแผงผลึกทรงสามเหลี่ยม นับแต่ ค.ศ. 2009 ลูกบอลปัจจุบันมีการแสดงบนยอดตึกตลอดปี ส่วนรุ่นดั้งเดิมที่เล็กกว่าของลูกบอลปัจจุบันซึ่งใช้ใน ค.ศ. 2008 นั้นมีการจัดแสดงที่ศูนย์ผู้เยี่ยมชมของไทม์สแควร์
เหตุการณ์นี้จัดโดยไทม์สแควร์อะไลแอนซ์และเคาต์ดาวน์เอ็นเตอร์เทนเมนต์ ซึ่งมีเจฟฟ์ สเตราส์เป็นผู้นำ และจัดเป็นการเฉลิมฉลองปีใหม่ที่ขึ้นชื่อที่สุดแห่งหนึ่งทั่วโลก มีผู้ชมเข้าร่วมอย่างน้อย 1 ล้านคนทุกปี และมีการแพร่ภาพโทรทัศน์ทั่วประเทศเป็นส่วนหนึ่งของรายการพิเศษวันสิ้นปีซึ่งมีหลายเครือข่ายและช่องเคเบิลแพร่ภาพ
อิตเนเวอร์เอนส์
"อิตเนเวอร์เอนส์" () เป็นซิงเกิลของวงดนตรีร็อกชาวอังกฤษ บริงมีเดอะฮอไรซัน ปรากฏอยู่ในสตูดิโออัลบั้มชุดที่ 3 ในปี พ.ศ. 2553 ของวง "แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต" ซิงเกิลนี้เป็นซิงเกิลแรก ออกจำหน่ายในสหราชอาณาจักรเมื่อวันที่ 20 สิงหาคม พ.ศ. 2553 และในสหรัฐอเมริกาเมื่อวันที่ 24 สิงหาคม พ.ศ. 2553 เพลงนี้ได้อยู่ในชาร์ตเพลงของสหราชอาณาจักรในวันที่ 4 กันยายน หลังจากที่ปล่อยอัลบั้มมา 1 เดือน เข้าสู่ชาร์ตซิงเกิลของสหราชอาณาจักรด้วยอันดับที่ 103 และได้รับการตอบรับที่ดีจากนักวิจารณ์ มิวสิกวิดีโอของเพลงนี้ได้รับการออกเผยแพร่ครั้งแรกผ่านทางช่องยูทูบของวิซิเบิลนอยส์ เมื่อวันที่ 21 สิงหาคม พ.ศ. 2553 วิดีโอกำกับโดย จาคอบ พรินต์ซเลา (Jakob Printzlau) ซึ่งเป็นผู้สร้างสรรค์ภาพหน้าปกซิงเกิลและหน้าปกอัลบั้ม
ฟอร์ยัวร์อายส์โอนลี
ฟอร์ยัวร์อายส์โอนลี () เป็นหนังสือรวมเรื่องสั้นโดยเอียน เฟลมมิง นักเขียนชาวอังกฤษผู้สร้างตัวละครสายลับชาวอังกฤษ "เจมส์ บอนด์" ในหนังสือเล่มนี้มีเรื่องสั้นห้าเรื่อง ได้แก่ "ฟรอมอะวิวทูอะคิลล์", "ฟอร์ยัวร์อายส์โอนลี", "ควอนทัมออฟซอลิซ", "รีซีโก" และ "เดอะฮิลดิแบรนด์แรริตี" สี่เรื่องแรกเป็นการดัดแปลงจากโครงเรื่องสำหรับซีรีส์ทางโทรทัศน์ซึ่งไม่มีการสร้างจริง ส่วนเรื่องที่ห้าเป็นเรื่องที่เฟลมมิงเขียนเสร็จไว้ก่อนแล้วแต่ยังไม่ได้ตีพิมพ์
"ฟอร์ยัวร์อายส์โอนลี" ได้รับการจัดจำหน่ายในสหราชอาณาจักรเมื่อวันที่ 11 เมษายน ค.ศ. 1960 โดยสำนักพิมพ์จอนาทัน เคป มีความยาว 252 หน้าราคา 15 ชิลลิง สำนักพิมพ์ได้เพิ่มชื่อรอง "เหตุการณ์ลับทั้งห้าในชีวิตของเจมส์ บอนด์" () เข้าไปในการจัดพิมพ์ครั้งแรกด้วย โดยหนังสือ 21,712 ฉบับขายหมดในเวลาอันรวดเร็ว ในสหรัฐอเมริกา "ฟอร์ยัวร์อายส์โอนลี" วางจำหน่ายเมื่อเดือนสิงหาคม ค.ศ. 1960 และชื่อรองของหนังสือถูกเปลี่ยนเป็น "วีรกรรมลับทั้งห้าของเจมส์ บอนด์" () แต่ในฉบับพิมพ์ครั้งต่อมาไม่มีการใช้ชื่อรองของหนังสืออีกเลย
วิซิเบิลนอยส์
วิซิเบิลนอยส์ () เป็นค่ายเพลงอิสระในสหราชอาณาจักร ก่อตั้งในปี พ.ศ. 2541 โดยจูลี เวียร์ (Julie Weir) อดีตผู้จัดการค่ายเพลงคาโคโฟนัสเรเคิดส์ ค่ายเพลงนี้ก่อตั้งขึ้นด้วยเป้าหมายที่จะสร้างดนตรีร็อกใหม่ในสหราชอาณาจักร ตามที่เวียร์ได้กล่าวไว้ในเวลานั้นว่า "ทุกคนให้ความสนใจกับวงดนตรีอเมริกันมากเกินไป"
ธันเดอร์บอลล์ (นวนิยาย)
ธันเดอร์บอลล์เป็นหนังสือเรื่องที่เก้าในหนังสือชุดเจมส์ บอนด์ ของ เอียน เฟลมมิ่ง และเป็นนิยายเจมส์ บอนด์เรื่องยาวลำดับที่แปด จัดจำหน่ายครั้งแรกในสหราชอาณาจักรโดย โจนาธาน เคป เมื่อวันที่ 27 มีนาคม ค.ศ.1961,ตีพิมพ์ครั้งแรกจำนวน50,938เล่ม นวนิยายเรื่องแรกของบทภาพยนตร์เจมส์ บอนด์ที่ไม่ได้สร้าง เกิดจากการร่วมมือกันเขียนของเอียน เฟลมมิ่ง,เควิน แมคคลอรี,แจ็ค วิธธิงแฮม,อีวาร์ ไบรซ์และเอิร์นเนส คูเนโอ ถึงแม้จะมีการถกเถียงการแบ่งสิทธิ์ของเฟลมมิ่ง,แมคคลอรีและวิธธิงแฮมเป็นมติของศาลพิจารณาคดี
"ธันเดอร์บอลล์"จัดจำหน่ายเมื่อวันที่ 27 มีนาคม ค.ศ.1961ในสหราชอาณาจักรโดยสำนักพิมพ์โจนาธาน เคป มีความยาว253หน้าราคา15ชิลลิง ตีพิมพ์จำนวน50,938เล่ม "ธันเดอร์บอลล์"จำหน่ายในสหรัฐอเมริกาโดย Viking Press และขายดีกว่าหนังสือชุดเจมส์ บอนด์เรื่องก่อนๆ
โจนา ไวน์โฮเฟน
โจนา ไวน์โฮเฟน () เป็นมือกีตาร์ชาวออสเตรเลีย และนักดนตรีจากเมืองแอดิเลด รัฐเซาท์ออสเตรเลีย ปัจจุบันเขาเป็นมือกีตาร์นำให้กับวงดนตรีออสเตรเลีย ไอคิลด์เดอะพรอมควีน ไวน์โฮเฟนได้เคยเป็นมือจังหวะกีตาร์ให้กับวงดนตรีชาวอังกฤษ บริงมีเดอะฮอไรซันตั้งแต่ปี ค.ศ. 2009 ถึง ค.ศ. 2013 และเคยเป็นมือกีตาร์ให้กับวงดนตรีแคลิฟอร์เนีย บลีดดิงทรูตั้งแต่ปี ค.ศ. 2007 ถึง ค.ศ. 2009
วอลเลย์บอลชายทีมชาติเดนมาร์ก
วอลเลย์บอลชายทีมชาติเดนมาร์ก () เป็นทีมชาติของประเทศเดนมาร์กในการแข่งขันวอลเลย์บอลระดับนานาชาติรวมถึงนัดกระชับมิตร
ตำบลภูเงิน (อำเภอเสลภูมิ)
ตำบลภูเงิน เป็นตำบลหนึ่งของอำเภอเสลภูมิ จังหวัดร้อยเอ็ด
ตำบลภูเงิน มี 8 บ้าน 18 หมู่บ้าน
นาเจริญ 1 หมู่ =====
าเจริญ1. โรงเรียนบ้านหนองกุง
2. โรงเรียนบ้านบาโคหนองแคน
3. โรงเรียนชุมชนนาทมโคกก่อง
4. โรงเรียนบ้านหนองตุ
5. โรงเรียนบ้านมะหรี่
6. โรงเรียนบ้านหวาย
อำเภอเสลภูมิ
ฤดูพายุเฮอร์ริเคนแอตแลนติก พ.ศ. 2559
ฤดูพายุเฮอร์ริเคนแอตแลนติก พ.ศ. 2559 คือช่วงของฤดูกาลในอดีต ที่เคยมีการก่อตัวของพายุหมุนเขตร้อน ฤดูกาลอย่างเป็นทางการจะเริ่มนับในวันที่ 1 มิถุนายน และไปสิ้นสุดในวันที่ 30 พฤศจิกายน เหล่านี้วันตามขอบระยะเวลาของแต่ละช่วงฤดูถือเป็นช่วงเวลาที่มีพายุก่อตัวมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลา ฤดูกาลนี้เริ่มต้นเร็วกว่าปกติถึงเกือบ 5 เดือน ก่อนที่จะมีการเริ่มต้นฤดูกาลอย่างเป็นทางการ โดยพายุเฮอร์ริเคนอเล็กซ์ ก่อตัวขึ้นทางตะวันออกของมหาสมุทรแอตแลนติกในวันที่ 13 มกราคมอเล็กซ์เป็นพายุกึ่งโซนร้อนลูกแรกในเดือนมกราคม นับตั้งแต่ปี พ.ศ. 2521 และจากการบันทึก พบว่ามีพายุหมุนเขตร้อน หรือพายุหมุนนอกเขตร้อนเพียงสี่ลูกที่ก่อตัวในช่วงเดือนนี้ ต่อมาในวันที่ 14 มกราคม เวลา 15:00 UTC อเล็กซ์ ทวีกำลังแรงขึ้นเป็นพายุเฮอร์ริเคน และกลายเป็นพายุเฮอร์ริเคนลูกที่สองในเดือนมกราคม นับตั้งแต่พายุเฮอร์ริเคนหนึ่ง เมื่อปี พ.ศ. 2481เหนือการก่อตัว การเตือนภัยพายุโซนร้อนถูกใช้ระหว่างแม่น้ำสะวันนาถึงแม่น้ำลิตเติ้ล ฝนตกหนักที่เกี่ยวข้องกับบอนนีก่อให้เกิดน้ำท่วมเฉพาะที่ พร้อมกับตำรวจทางหลวงรัฐเซาท์แคโรไลนาได้ปิดการจราจรเส้นทางมุ่งหน้าลงใต้ของทางหลวงอินเตอร์สเตตหมายเลข 95 ในแจสเปอร์เคาน์ตี รัฐเซาท์แคโรไลนา คลื่นยักษ์พัดเข้าตลอดแนวชายฝั่งของสหรัฐอเมริกาตะวันออกเฉียงใต้ มีการค้นพบร่างของชายอายุ 20 ปี ในเบรฟวาร์ดเคาน์ตี รัฐฟลอริดา หลังจากเขาจมน้ำเสียชีวิต ขณะที่มีการพบร่างชายอายุ 21 ปี ในนิวแฮโนเวอร์เคาน์ตี รัฐนอร์ทแคโรไลนา ภายหลังจากที่เขาได้หายตัวไปหลายวัน ในทั้งหมด บอนนีถูกประมาณว่าเป็นสาเหตุของความเสียหายมากกว่า 600,000 ดอลลาร์สหรัฐ (ค่าเงิน ค.ศ. 2016)การก่อตัวเป็นพายุโซนร้อนนี้ เป็นการก่อตัวเร็วที่สุดในบันทึกของพายุลูกที่ 3 ที่ได้รับชื่อภายในแอ่งแอตแลนติก เหนือกว่าบันทึกก่อนหน้านี้ซึ่งเกิดขึ้นในฤดูกาล ค.ศ. 1887 (พ.ศ. 2430) เพียง 7 วันรายชื่อต่อไปนี้จะใช้สำหรับพายุที่ก่อตัวในมหาสมุทรแอตแลนติกเหนือในปี พ.ศ. 2559 หากมีชื่อที่ถูกปลด จะมีการประกาศโดยองค์การอุตุนิยมวิทยาโลกในฤดูใบไม้ผลิ พ.ศ. 2560 และชื่อที่ไม่ได้ถูกปลดจากรายการนี้จะถูกนำกลับมาใช้อีกครั้งในปี พ.ศ. 2565 โดยรายการที่ใช้ในปีนี้เป็นรายการเดียวกับที่ใช้ในฤดูกาล พ.ศ. 2553 โดยในฤดูนี้มีชื่อที่เปลี่ยนแปลงคือ อีกอร์ และ โทมัส ซึ่งถูกปลดและแทนที่ด้วย เอียน และ โทไบอัส ตามลำดับ
ตารางนี้แสดงพายุทั้งหมดที่ก่อตัวในปี พ.ศ. 2559 ซึ่งรวมระยะเวลาการก่อตัว, ชื่อ, สถานที่ขึ้นฝั่ง–แสดงชื่อสถานที่เป็นตัวหนา– , ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2016
เลโก้ สตาร์ วอร์ส (วีดีโอเกม)
เลโก้ สตาร์วอร์ส ( เป็นชื่อวิดีโอเกมชุดหนึ่งของสตาร์ วอร์ส ปัจจุบันมีทั้งหมด3ภาคที่ออกมาวางจำหน่าย
วิดีโอเกมนี้เราสามรถเล่น2คนได้โดยเราจะถูกจำลองในมุมมองที่3และเราสามารถเลือกตัวละครในภาพยนตร์เรื่องสตาร์ วอร์ส โดยขณะท่เราไม่ได้เล่นตะลุยผ่านด่าต่างๆเราจะอยู่ที่สถานที่ต่างๆในสตาร์ วอร์สเช่น
เลโก้ สตาร์วอร์ส ดิ วีดิโอเกม ( เป็นวิดีโอเกมชุดแรกของเลโก้ สตาร์ วอร์ส เป็นวิดีโอเกมสำหรับเด็กวางจำหน่ายในรูปแบบพีซี,เอ็กซ์บอกซ์เป็นต้น. เนื้อเรื่องในเกมจะดำเนินตามภาพยนตร์เรื่องสตาร์วอร์สไตรภาคต้น
เลโก้ สตาร์ วอร์ส 2 ดิ ออริจินัล ไตรโลจี้ ( เป็นวิดีโอเกมชุดที่สองของเลโก้ สตาร์ วอร์ส เป็นวิดีโอเกมสำหรับเด็กวางจำหน่ายในรูปแบบพีซี,เอ็กซ์บอกซ์เป็นต้น. เนื้อเรื่องในเกมจะดำเนินตามภาพยนตร์เรื่องสตาร์วอร์สไตรภาคเดิม
เลโก้ สตาร์ วอร์ส 2 ดิ ออริจินัล ไตรโลจี้ ( เป็นวิดีโอเกมชุดของเลโก้สตาร์ วอร์ส โดยตัวเกมจะเหมือนกับเลโก้ สตาร์ วอร์ส 2 ดิ ออริจินัล ไตรโลจี้ สามารถเล่นได้ในโทรศัพท์เป็นเกมรูปแบบบิท
ตัววิดีโอเกมในภาคนี้เปลี่ยนแปลงจากภาคแรกไปมากโดยจะมีมุมมองที่กว้างมากขึ้น หากตัวละครตายก็จะอยู่ที่เดิมแต่จะต้องทำเหรียญตกไม่เหมือนกับภาคแรกที่ต้องกลับมาเริ่มที่เดิมใหม่และเล่นลำบาก
After completing a vehicle model out of ten canisters or "minikits", the vehicles become playable in bonus levels.
เปปเปอร์มินต์
เปปเปอร์มินต์ () เป็นมินต์พันธุ์ผสมระหว่างมินต์น้ำกับสเปียร์มินต์ มีถิ่นกำเนิดอยู่ที่ทวีปยุโรปและตะวันออกกลาง ปัจจุบันเพาะปลูกกันอย่างกว้างขวางในหลายบริเวณทั่วโลก สามารถพบได้ในป่ากับสายพันธุ์ดั้งเดิมเป็นบางครั้ง
เปปเปอร์มินต์ถูกบรรยายลักษณะครั้งแรกเมื่อปี พ.ศ. 2296 (ค.ศ. 1753) โดย คาร์ล ลินเนียส จากตัวอย่างที่ถูกรวบรวมในสหราชอาณาจักร แต่ในปัจจุบันเป็นที่ยอมรับจากสากลว่าเป็นพันธุ์ผสม เป็นพืชมีลำต้นใต้ดิน เติบโตได้ถึง 30-90 เซนติเมตร (12-35 นิ้ว) ลำต้นยืดออกกว้าง ใบยาว 4-9 เซนติเมตร (1.6-3.5 นิ้ว) กว้าง 1.5-4 เซนติเมตร (0.59-1.57 นิ้ว) ใบสีเขียวเข้ม ดอกสีม่วงยาวขนาด 6-8 มิลลิเมตร (0.24-0.31 นิ้ว)
มิวสิกโอเอ็มเอช
มิวสิกโอเอ็มเอช () เป็นเว็บไซต์ของสหราชอาณาจักรที่เผยแพร่เนื้อหาบทวิจารณ์อิสระ บทความเด่น และบทสัมภาษณ์เกี่ยวกับแนวเพลงทุกแนว รวมถึงดนตรีคลาสสิก เฮฟวีเมทัล ร็อก และอาร์แอนด์บี
มิวสิกโอเอ็มเอชก่อตั้งขึ้นและเปิดใช้โดยบรรณาธิการบริหาร ไมเคิล ฮับบาร์ด เมื่อ ค.ศ. 1999
คิลเลอร์ควีน โดย เคที เพร์รี
คิลเลอร์ควีน โดย เคที เพร์รี () เป็นน้ำหอมที่สร้างโดยนักร้องชาวอเมริกัน เคที เพร์รี และบริษัทโคตี น้ำหอมออกจำหน่ายใน ค.ศ. 2013 ตามหลังน้ำหอมสองตัวแรก เพอร์ และเมียว! โดย เคที เพร์รี|เมียว! น้ำหอมบรรจุในกล่องสีแดง ฝาเปิดสีทอง และขวดรูปร่างคล้ายทับทิมสีแดง
สาธารณรัฐบัชคอร์โตสถาน
สาธารณรัฐบัชคอร์โตสถาน (; ) เป็นเขตการปกครองของประเทศรัสเซีย ตั้งอยู่ระหว่างแม่น้ำวอลกากับเทือกเขายูรัล มีเมืองหลวงคืออูฟา มีประชากรทั้งหมด 4,072,292 คน และมีเนื้อที่ทั้งหมด 143,600 ตารางกิโลเมตร
รัฐมีความสัมพันธ์ทางเศรษฐกิจและวัฒนธรรมที่ดีกับสาธารณรัฐตาตาร์สถาน
ดีแลน มินเน็ตต์
ดีแลน คริสโตเฟอร์ มินเน็ตต์ () เกิดเมื่อวันที่ 29 ธันวาคม ค.ศ. 1996 เป็นนักแสดงและนักดนตรีชาวอเมริกัน เขาเป็นที่รู้จักกันดีในบทบาท เคลย์ นอร์แมน ใน "Saving Grace" เขารับบทเป็นเดวิดลูกชายของ แจ็ค เชปพาร์ด ใน "อสุรกายดงดิบ (Lost)" เร็กซ์ บริทเต็น ของค่ายเอ็นบีซีเรื่อง "Awake" แอนโธนีในภาพยนตร์ตลกเรื่อง "อเล็กซานเดอร์กับวันมหาซวยห่วยสุด ๆ (Alexander and the Terrible, Horrible, No Good, Very Bad Day)" และแซค คูเปอร์ ในภาพยนตร์ "คืนอัศจรรย์ขนหัวลุก (Goosebumps)"
ดีแลน มินเน็ตต์ เกิดเมื่อวันที่ 29 ธันวาคม ค.ศ. 1996 ในเอวันส์วิลล์ เขาเป็นบุตรชายของโรบิน มาเคอร์ และ เครก มินเน็ตต์ เขาย้ายไปเมืองแชมเปญจน์เป็นเวลา 5 ปี แต่ต่อมาเขาย้ายไปลอสแอนเจลิสสำหรับการประกอบอาชีพการแสดงของเขา
การแสดงช่วงแรกเขารับบทเป็น เจฟฟรีย์ ในละครโทรทัศน์อเมริกันเรื่อง "Drake & Josh" ต่อมามินเน็ตต์ร่วมแสดงใน "The Year Without a Santa Claus" ของค่ายเอ็นบีซี และร่วมแสดงเป็นตัวประกอบในภาพยนตร์เรื่อง Fred Claus รับบทเป็นทอดด์ ลียง ในภาพยนตร์เรื่อง "The Clique" และรับบทเป็น โนอาห์ เฟรม ในภาพยนตรเรื่อง "Snow Buddies" มินเน็ตต์มีผลงานที่โดดเด่นจากการรับบทเป็นไมเคิล สกอฟิลด์ตอนเด็ก ในละครชุด "แผนลับแหกคุกนรก (Prison Break)" และรับบทเป็น เคลย์ นอร์แมน ในละครซีรีส์โทรทัศน์อเมริกันเรื่อง "Saving Grace" เขารับบทเป็นเคนนีใน "Let Me In" เขายังได้ร่วมแสดงในภาพยนตร์สวีเดนเรื่อง "แวมไพร์ รัตติกาลรัก (Let the Right One In)" ซึ่งได้รับการออกฉายเมื่อเดือนตุลาคมปี ค.ศ. 2010 มินเน็ตต์ยังปรากฏในภาพยนตร์หลายเรื่อง รวมถึงเรื่อง "อสุรกายดงดิบ" เขารับบทเป็นเดวิดลูกชายของ แจ็ค เชปพาร์ด
โรคริดสีดวงตา
โรคริดสีดวงตา เรียกอย่างอื่นว่า เยื่อตาอักเสบชนิดมีตุ่ม (granular conjunctivitis) ตาอักเสบรุนแรงอียิปต์ (Egyptian ophthalmia) และ โรคริดสีดวงตาขั้นถึงตาบอด (blinding trachoma) เป็นโรคติดเชื้ออันมีสาเหตุมาจากแบคทีเรียชนิด "Chlamydia trachomatis" การติดเชื้อดังกล่าวเป็นสาเหตุให้เกิด การหยาบขรุขระขึ้น ที่ผิวด้านในของเปลือกตา ซึ่งผิวที่หยาบขรุขระขึ้นสามารถนำไปสู่อาการเจ็บปวดในดวงตา เกิดการเสียสภาพของผิวด้านนอกหรือ กระจกตา ของดวงตาและอาจจนถึงขั้นตาบอด
แบคทีเรียที่เป็นสาเหตุของโรคดังกล่าวสามารถแพร่กระจายโดยการสัมผัสทางตรงและทางอ้อมกับตาหรือจมูกของผู้เป็นโรค การสัมผัสทางอ้อมนั้นรวมไปถึงการสัมผัสผ่านทางเสื้อผ้าเครื่องนุ่งห่มหรือแมลงวันที่เกิดไปสัมผัสกับตาหรือจมูกของผู้เป็นโรค ปกติแล้ว ต้องเกิดการติดเชื้อหลายครั้งเป็นระยะเวลานานหลายปีก่อนจะถึงขั้นที่แผลเป็นที่เกิดบนเปลือกตาเป็นหนักจน ขนตา เริ่มเสียดสีดวงตา เด็กจะแพร่กระจายโรคได้มากกว่าผู้ใหญ่ ระบบสุขาภิบาลที่ไม่ดีนัก สภาพความเป็นอยู่ที่แออัด ขาดน้ำหรือห้องสุขาที่สะอาด เหล่านี้เป็นสิ่งที่ทำให้เกิดการแพร่กระจายได้มากขึ้นเช่นกัน
มีการพยายามหาหนทางต่าง ๆ ในอันที่จะป้องกันโรคดังกล่าว ซึ่งรวมถึงการปรับปรุงให้มีน้ำสะอาดใช้ ลดจำนวนผู้ที่ติดเชื้อโดยการรักษาด้วย ยาปฏิชีวนะ ซึ่งอาจรวมถึงการรักษากลุ่มคนที่โรคดังกล่าวเป็นที่ทราบว่าเป็นกันมาก โดยการรักษาทีเดียวพร้อมกัน ลำพังเฉพาะการชำระล้างให้สะอาดนั้นไม่เพียงพอที่จะป้องกันโรคได้ แต่อาจมีประโยชน์หากกระทำพร้อมกับมาตรการอื่น ๆ ทางเลือกในการรักษารวมไปถึงการให้ ยาอะซิโทรไมซิน ทางปากหรือ ยาเททราไซคลีนเป็นยาป้ายภายนอก โดยยาอะซิโทรไมซินเป็นทางเลือกที่ดีกว่าเนื่องจากสามารถใช้เป็นยาให้ทางปากเพียงครั้งเดียว หลังจากที่เกิดแผลเป็นที่เปลือกตา อาจจำเป็นต้องใช้ศัลยกรรมเพื่อตกแต่งตำแหน่งขนตาเสียใหม่และเพื่อป้องกันตาบอด
ในโลกมีประมาณ 80 ล้านคนที่ยังไม่หายจากการติดเชื้อดังกล่าว ในบางพื้นที่อาจมีการติดเชื้อดังกล่าวมากถึงร้อยละ 60–90 ของจำนวนเด็กและยิ่งพบทั่วไปในหญิงมากกว่าชายอันเนื่องจากมีโอกาสสัมผัสใกล้ชิดกับเด็ก ๆ โรคดังกล่าวเป็นสาเหตุทำให้คนเป็นจำนวนถึง 2.2 ล้านคนหย่อนสมรรถภาพในการมองเห็น ในจำนวนนั้นมี 1.2 ล้านคนที่ตาบอดสนิท เป็นโรคที่พบทั่วไปใน 53 ประเทศในทวีปต่าง ๆ คืออาฟริกา เอเชีย อเมริกากลางและอเมริกาใต้ โดยมีประมาณ 230 ล้านคนที่มีความเสี่ยงต่อการเป็นโรคดังกล่าว ซึ่งเป็นผลให้เกิดความสูญเสียทางเศรษฐกิจถึง 8 พันล้านเหรียญสหรัฐต่อปี โรคดังกล่าวจัดอยู่ในกลุ่มโรคที่ทราบกันในชื่อว่า โรคเขตร้อนที่ถูกละเลย
หม่ำ (แก้ความกำกวม)
หม่ำ เป็นภาษาปากมีความหมายถึง การรับประทาน หรือการกิน โดยมากเป็นคำใช้หลอกล่อเด็ก ๆ ให้รับประทานอาหาร โดยมักพูดว่า "หม่ำ ๆ"
มกราคม พ.ศ. 2559
มกราคม พ.ศ. 2559 เป็นเดือนที่ 1 ของปี พ.ศ. 2559 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์
ปลาสำลี
ปลาสำลี หรือ ปลาช่อลำดวน (; ) ปลากระดูกแข็งชนิดหนึ่ง ในวงศ์ปลาหางแข็ง (Carangidae) จัดเป็นปลาเพียงชนิดเดียวในสกุล "Seriolina" (เป็นภาษาละตินหมายถึง "หม้อดินเผาขนาดใหญ่")
มีความแตกต่างจากปลาหางแข็งชนิดและสกุลอื่น ๆ ตรงที่ที่ไม่มีเกล็ดแข็งบนเส้นข้างตัวตอนปลาย ลำตัวค่อนข้างยาว ปลายจะงอยปากมน ส่วนหัวโค้งนูน และลาดเมื่อใกล้จุดเริมของครีบหลัง ปากกว้าง โคนขากรรไกรบนมน มุมปากยื่นมาใต้นัยน์ตา ยาวเสมอขอบนัยน์ตา ยาวเสมอขอบนัยน์ตาด้านหลัง
ครีบหลังแยกจากกันเป็นสองตอน ตอนหน้าเล็กและสั้น ตอนหลังมีฐานยาว ครีบก้นอยู่ตรงข้ามกับครีบหลังมีฐานสั้นกว่ามาก ครีบอกมีปลายแหลม และเล็กกว่าครีบอื่น ๆ ครีบท้องอยู่ใต้ครีบอก ครีบหางมีปลายเว้าลึก เส้นข้างตัวบริเวณโคนหางมีสันเนื้อหนา ๆ นูนขึ้นมา สีหลังสีเทาอมน้ำตาล สีข้างและท้อง
เป็นสีเทาจางลงมาเรื่อย ๆ บริเวณสันท้องจะเป็นสีขาว ปลาขนาดเล็กจะมีแถบดำ 5-7 แถบ ขวางลำตัวบริเวณเหนือเส้นข้างตัว
ขนาดใหญ่ที่สุดยาวถึง 70 เซนติเมตร และน้ำหนักประมาณ 50 กิโลกรัม
พบกระจายพันธุ์ในเขตร้อนและเขตอบอุ่นทั่วโลก ทั้งมหาสมุทรอินเดีย, แปซิฟิก, แอตแลนติก, ชายฝั่งของแอฟริกาใต้ โดยพบมากบริเวณหน้าดิน และระดับน้ำลึกตั้งแต่ 20-150 เมตร ในเขตน่านน้ำไทยพบได้ทั้งอ่าวไทยและทะเลอันดามัน
เป็นปลาที่นิยมตกเป็นเกมกีฬา และบริโภคกันอย่างแพร่หลาย
กันส์ฟอร์แฮนส์
"กันส์ฟอร์แฮนส์" () เป็นเพลงของวงดนตรีออลเทอร์นาทิฟฮิปฮอปชาวอเมริกัน ทเวนตีวันไพล็อตส์ ออกจำหน่ายเป็นซิงเกิลเฉพาะในประเทศญี่ปุ่น เพลงนี้ปรากฎอยู่ในสตูดิโออัลบั้มชุดที่ 2 ที่มีชื่อว่า "รีเจียนัลแอตเบสต์", สตูดิโออัลบั้มชุดที่ 3 ที่มีชื่อว่า "เวสเซิล", อีพีปี พ.ศ. 2555 ที่ชื่อ "ทรีซองส์", และอีพีปี พ.ศ. 2556 ที่ชื่อ "ไมเกรน" มิวสิกวิดีโอกำกับโดย มาร์ก ซี. เอเชิลแมน (Mark C. Eshleman)
สาธารณรัฐจีน (แก้ความกำกวม)
สาธารณรัฐจีนเป็นรัฐในเอเชียตะวันออก ปัจจุบันมักเรียก ประเทศไต้หวัน
สาธารณรัฐจีนยังอาจหมายถึง
เบนจามิน เชียส์
เบนจามิน เฮนรี เชียส์ (12 สิงหาคม พ.ศ. 2450 – 12 พฤษภาคม พ.ศ. 2524) เป็นประธานาธิบดีสิงคโปร์คนที่ 2 สะพานเบนจามิน เชียส์ ได้ชื่อตามเขา
เบนจามิน เชียส์ เข้าดำรงตำแหน่งประธานาธิบดีสิงคโปร์เมื่อวันที่ 2 มกราคม พ.ศ. 2514 แม่ของเขาอายุ 91 ปีตอนที่ทราบว่าเขาได้เป็นประธานาธิบดีสิงคโปร์ และเป็นไปได้ว่า เขาบริจาคเงินเดือนทั้งหมดให้การกุศล
เชียส์ดำรงตำแหน่งจนถึงแก่อสัญกรรมเมื่อ 12 พฤษภาคม พ.ศ. 2524 เทวัน นายัร สืบตำแหน่งจากเขา
เอาต์ออฟเดอะวุดส์ (เพลง)
"เอาต์ออฟเดอะวุดส์" () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนโดยสวิฟต์ และแจ็ก แอนโทนอฟฟ์ จากวงฟัน ออกจำหน่ายเป็นเพลงที่สองจากสตูดิโออัลบั้ม "1989" เป็นซิงเกิลวิทยุซิงเกิลแรกเมื่อวันที่ 13 ตุลาคม ค.ศ. 2014 "เอาต์ออฟเดอะวุดส์" เป็นซิงเกิลทางการซิงเกิลที่หก มิวสิกวิดีโอเผยแพร่ครั้งแรกในวันที่ 31 ธันวาคม ค.ศ. 2015 ในรายการเฉลิมฉลอง "ดิกคลากส์ร็อกกินนิวเยียส์อีฟ" ทางช่องเอบีซี
ดินแดนคัมชัตคา
ดินแดนคัมชัตคา () เป็นเขตการปกครองของประเทศรัสเซีย ก่อตั้งขึ้นเมื่อวันที่ 1 กรกฎาคม พ.ศ. 2550 โดยรวมตัวกันของแคว้นคัมชัตคากับเขตปกครองตนเองคาเรียค มีการออกเสียงประชามติในวันที่ 23 ตุลาคม พ.ศ. 2548
ดินแดนคัมชัตคามีเนื้อที่ทั้งหมด 472,300 ตารางกิโลเมตร และมีประชากรทั้งหมด 322,079 คน โดยมีศูนย์กลางการบริหารคือ ปิตราปัฟลัฟสค์-คัมชัตสกี
รายชื่อผู้นำประเทศ พ.ศ. 2559
นี่คือรายชื่อของผู้นำประเทศของประเทศต่าง ๆ ในปี พ.ศ. 2559
วิกิพีเดียภาษาลิกูเรีย
วิกิพีเดียภาษาลิกูเรีย เป็นสารานุกรมวิกิพีเดียที่จัดทำขึ้นในภาษาลิกูเรีย ปัจจุบันวิกิพีเดียภาษาลิกูเรียมีบทความมากกว่า 3,000 บทความ (2559)
ตำบลลำภู (อำเภอเมืองหนองบัวลำภู)
ชื่อเดิมบ้านลุ่มมีวัดเก่าแก่ชื่อหายโศก มีพระเจ้าใหญ่ศรีวิชัยประดิษฐานอยู่ในพระอุโบสถ สมัยรัชกาลที่ 5 มีชื่อเรียกขานขนามนามเป็นหมู่บ้านที่เก่าแก่ แต่เปลี่ยนเป็นบ้านลำภู ในภายหลังประมาณ 100 กว่าปีมาแล้ว หมู่บ้านและวัดเก่าแก่ จึงเป็นเหตุให้ตั้งชื่อเป็นหนองบัวลุ่มภู ปัจจุบันเรียกขานนามใหม่เป็นหนองบัวลำภู
เป็นที่ราบลุ่ม เหมาะสมในการทำเกษตรกรรม
ถนนศิริโยธิน เส้นทางหมากเลื่อน-เทคนิค ตำแย ลำภู-ห้วยลึก เหล่ากอง-ดอยผัน รถเมล์สาย 3 เทคนิค เฉลิมพระเกียรติ บขส. ผ่านบ้านลำภู
เหมื่องลัย
เหมื่องลัย () เป็นเมืองของจังหวัดเดี่ยนเบียนในภาคตะวันตกเฉียงเหนือของประเทศเวียดนาม
เหมื่องลัยมี 3 เขตการปกครอง ประกอบด้วย 2 แขวง () และ 1 ตำบล () :
อำเภอเดี่ยนเบียน
เดี่ยนเบียน () เป็นอำเภอของจังหวัดเดี่ยนเบียน ประเทศเวียดนาม ในปี ค.ศ. 2009 อำเภอนี้ประชากร 106,313 คน
นังเหมียวย้อมสี
นังเหมียวย้อมสี เป็นละครแนวคอมเมดี้-ดราม่า ค่ายโพลีพลัส ออกอากาศวันศุกร์-วันเสาร์-วันอาทิตย์ ในปี พ.ศ. 2545 ทางสถานีโทรทัศน์ไทยทีวีสีช่อง 3 นักแสดงนำ ภัทรพล ศิลปาจารย์, บัวชมพู ฟอร์ด, อภินันท์ ประเสริฐวัฒนกุล, ภัคจีรา วรรณสุทธิ์, สมพล ปิยะพงศ์สิริ
พัดยศ วรรณรักษ์ ( ภัทรพล ศิลปาจารย์ ) เพิ่งจะเดินทางกลับมาเมืองไทย หลังจากที่เขาได้สำเร็จการศึกษาจากอเมริกา พัดยศ สนิทกับ คุณหญิงพิมพ์แข ( พิศมัย วิไลศักดิ์ ) ผู้เป็นย่ามาก เนื่องจากท่านเป็นคนหัวสมัยใหม่เวลาพัดยศมี ปัญหาอะไรก็จะปรึกษาคุณย่าตลอด พัดยศได้โทรหาอินทุอร ( สมาพร เขียวบวร ) แฟนสาว แต่ไม่พบจึงชวนเพื่อน ๆ ไปดูที่ดินของตระกูลที่หัวหิน และที่นั่นเขาก็ได้พบกับเหมียว ( บัวชมพู ฟอร์ด ) ที่งานวัดแห่งหนึ่งซึ่งรับจ้างเป็นสาวน้อยตกน้ำอยู่ที่นั่นเพื่อนำเงินมา เลี้ยงยายมุก ( พิมพ์พรรณ บูรณะพิมพ์ ) และแม่เม้า ( วิยะดา อุมารินทร์ ) ขี้เมา พัดยศลองปาไปมั่ว ๆ แต่ถูกเป้า ทำให้เหมียวตกน้ำท่ามกลางเสียงเฮดังสนั่น ระหว่างขับรถกลับบ้านรถของพัดยศเกิดน้ำมันหมด เหมียวนั่งรถผ่านมาพอดีจึงเข้ามาช่วยเหลือ พัดยศขอบคุณโดยการให้เงินเหมียวแต่เหมียวไม่รับ พัดยศรู้สึกผิดจึงกลับไปขอบคุณ และขอโทษโดยยื่นนามบัตรของเขาให้เหมียวแต่เหมียวไม่สนใจ แม่จึงเก็บไว้เอง
คืนนั้นยายไม่สบายมากต้องผ่าตัด แต่เหมียวไม่ไม่มีเงินจึงโทรไปขอความช่วยเหลือจากพัดยศ พัดยศเห็นสภาพครอบครัวเหมียวแล้วทำให้เขาอยากจะช่วยเหลือเธอมา คุณหญิงย่าเห็นด้วยจึงชวนเหมียวมาอยู่กรุงเทพฯ โดยคุณหญิงย่าจะอุปการะทุกอย่าง เหมียวเป็นที่ถูกอกถูกใจของคุณหญิงย่ามาก ทำให้ระรินทิพย์ ( อุทุมพร ศิลาพันธ์ ) ชวน ลูกท้อ ( สุวัจนี ไชยมุสิก ) หลานสาวมาเอาใจคุณย่า เพราะกลัว ท่านจะหลงเหมียวจนยกสมบัติให้ อินทุอร โทรมาตัดสัมพันธ์พัดยศทำให้เขาเสียใจมากขับรถเหม่อจนชนจักรยานเหมียวที่สวน มา พัดยศพาเหมียวไปโรงพยาบาล และทั้งคู่ก็นั่งรถออกไปนอกเมืองด้วยกัน ทำให้คนที่บ้านวรรณรักษ์วุ่นวายไปหมด
เมื่อเห็นพัดยศ และเหมียวหายไปจนกระทั่งทั้งคู่กลับถึงบ้านเหตุการณ์วุ่นวายทุกอย่างจึงสงบ ลง คุณหญิงพาครอบครัวไปเที่ยวหัวหินเพื่อน ๆ พัดยศขอตามไปด้วย ส่วนทีน่า ( ภัคจีรา วรรณสุทธิ์ ) เพื่อนของพัดยศ คิดหาเรื่องเหมียวโดยแกล้งทำสร้อยข้อมือหายแล้วโยนความผิดให้เหมียว เหมียวไม่โกรธแต่น้อยใจที่พัดยศไม่เชื่อเธอพัดยศรู้สึกผิด และขอโทษเหมียวเมื่อรู้ความจริง พัดยศให้สร้อยคอเหมียวเป็นรางวัลที่เธอสามารถวางตัวอยู่ในสังคมได้เป็นอย่าง ดี ในวันงานสืบสานลูกหลานไฮโซ งานแฟชั่นโชว์ที่คุณหญิงอมรา ( อมรา อัศวนนท์ ) จัดขึ้นเพื่อหารายได้เข้าการกุศล ทีน่า ลูกท้อ รวมทั้งเหมียวก็ได้ร่วมเดินแบบในงานนี้ด้วยแม้ว่า เหมียว จะถูกกลั่นแกล้งต่าง ๆ นานา แต่ เหมียว ก็ผ่านเหตุการณ์ต่าง ๆ มาได้ จนทำให้ เหมียว นั้นมีโอกาสได้เป็นนางเอกละครที่สร้างพล็อตเรื่องจากชีวิตของ เหมียว เอง ซึ่ง เหมียว ก็ได้รับรางวัลดารานำหญิงดีเด่น
หลังจากประกาศผลในคืนนั้น เหมียว รีบไปที่บ้าน พัดยศ เพื่อที่จะขอบคุณ แต่เธอก็ต้องรู้ความจริงบางอย่างว่าตัวเธอนั้นเป็นตัวเดิมพัน ของพัดยศและ เพื่อน ๆ โดยการทำให้เหมียวโสโครกตัวนี้เป็นนังเหมียวย้อมสี เหมียวโกรธมากเมื่อรู้ความจริง เธอกระชากสร้อยที่พัดยศให้เขวียงใส่หน้าเขาแล้วจากไปทันที พัดยศ ออกตามหา เหมียว แต่ไม่พบ เขาเสียใจมาก และอยากเจอ เหมียว เพื่อสารภาพรักและขอโทษเธอ ทั้งเขาและเธอจะลงเอยกันอย่างไร เหมียว จะได้รู้ความในใจของ พัดยศ หรือไม่ !!!
เพลิงนรี
เพลิงนรี เป็นบทประพันธ์โดย อินตรา สร้างเป็นละครโทรทัศน์มาแล้วสองครั้งทาง ช่อง 7 ในปี พ.ศ. 2548 ใช้ชื่อละครว่าเล่ห์ร้าย อุบายรัก และ ช่อง 3 พ.ศ. 2559 ใช้ชื่อว่าเพลิงนรี
เมื่อโชคชะตาพาให้ เจ้าหญิงพริริสา แห่งประเทศไทรจีส นำพาความแค้นกลับมาที่ประเทศไทย เพื่อหวังทำลายคนที่เคยใจร้ายกับเธอ และแม่ในอดีต แต่กลับกลายทำให้เธอมาพบกับความรักที่ไม่คาดฝันจาก ธีภพ สารวัตรหนุ่มหัวใจเด็ดเดี่ยว ผู้พยายามเปิดโปงว่าเธอเป็นใคร แต่การจับผิดกลายเป็นความรักที่จับเข้ามาในหัวใจ ทิฐิมานะที่พริริสามีหรือจะสู้รักแท้ของธีภพ เธอจึงต้องพ่ายแพ้ให้แก่หัวใจของเขา
เทศบาลตำบลนาคำไฮ
เทศบาลตำบลนาคำไฮ เป็นองค์กรปกครองส่วนท้องถิ่นแห่งหนึ่งในอำเภอเมืองหนองบัวลำภู จังหวัดหนองบัวลำภู
เดิมอยู่ในเขตตำบลหนองสวรรค์ อ.หนองบัวลำภู จ.อุดรธานี ต่อมาขยายตัวเป็นตำบลนาคำไฮ อ.หนองบัวลำภู จ.อุดรธานี และเมื่อมีการจัดตั้ง จ.หนองบัวลำภู อ.หนองบัวลำภู จึงพัฒนาเป็น อ.เมืองหนองบัวลำภู จ.หนองบัวลำภู องค์การบริหารส่วนตำบลนาคำไฮตั้งอยู่ห่างจากที่ว่าการอำเภอเมืองหนองบัวลำภู ประมาณ 20 กิโลเมตร มีพื้นที่ทั้งหมด 19,885 ไร่ หรือประมาณ 81 ตารางกิโลเมตร ปัจจุบันมีหมู่บ้านที่รับผิดชอบ 8 หมู่บ้าน
เป็นตำบลที่จัดได้ว่าเจริญและการคมนาคมสะดวกสบายมาก เนื่องจากอยู่ริมถนนทางหลวงสายอุดรธานี-เลย เกือบทุกหมู่บ้าน เป็นรอยต่อเชื่อมหลายอำเภอ ทำให้มีโอกาสค้าขายต่าง ๆ ได้มาก และยังนมีมหาวิทยาลัยรามคำแหง มาตั้งสาขาวิทยบริการที่เขตรับผิดชอบขององค์การบริหารส่วนตำบลนาคำไฮคือตั้งอยู่ในเขตหมู่บ้านโนนสมบูรณ์เทศบาลตำบลนาคำไฮ ครองคลุมพื้นที่บางส่วนของตำบลนาคำไฮ จำนวน 5 หมู่บ้าน ได้แก่
จำนวนครัวเรือนที่มีไฟฟ้าใช้ในเขต อบต. 910 ครัวเรือน คิดเป็นร้อยละ 100.00 จำนวนบ้านที่มีโทรศัพท์ 120 หลังคาเรือน คิดเป็นร้อยละ 13.00 ของจำนวนหลังคาเรือน
อยู่ริมถนนทางหลวงอุดรธานี-เลย ทุกหมู่บ้าน จึงสามารถเดินทางจาก จ.อุดรธานี- เลย ได้สะดวก หรือจะเดินทางจาก จ.ขอนแก่น ก็ลัดสู่ อ.โนนสังมาได้สะดวก รวมทั้งจาก จ.หนองคาย ทางด้าน อ.ท่าบ่อ ก็ผ่าน อ.สุวรรณคูหาได้สะดวกเช่นกัน
เส้นทางรถโดยสารที่ผ่านองค์การบริหารส่วนตำบลนาคำไฮคือ
แรงตะวัน
แรงตะวันเป็นละครโทรทัศน์แนวโรแมนติก-ดราม่า-แอ็คชั่น ผลิตโดย บริษัท เลิฟดราม่า จำกัด โดย วรายุฑ มิลินทจินดา สร้างจากบทประพันธ์ของ เบญจามินทร์ บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย สรัสวดี วงศ์สมเพ็ชร นำแสดงโดยอธิชาติ ชุมนานนท์, ศิรินทร์ ปรีดียานนท์, พชร จิราธิวัฒน์ และ สุชาร์ มานะยิ่ง โดยจะออกอากาศให้ชมในปี พ.ศ. 2559 ทางสถานีวิทยุโทรทัศน์ไทยทีวีสีช่อง 3 ออกอากาศทุกวันพุธ - พฤหัสบดี เวลา 20.20 - 22.50 น. เริ่มตอนแรกวันที่ 15 มิถุนายน พ.ศ. 2559
พระอาทิตย์อย่างเขา...พร้อมจะแผดเผาทุกคนที่ทำให้เจ็บ ไม่เว้นกระทั่งคนที่ ‘รัก’
เมื่อพี่สะใภ้เสียชีวิตกะทันหัน และพี่ชายตกเป็นผู้ต้องสงสัยว่าฆาตกรรมภรรยา
ทานตะวันจึงทิ้งความฝันกลับเมืองไทยเพื่อพิสูจน์ความจริง
แต่ไม่คิดว่าคนที่ได้รับสิทธิ์เป็นผู้ปกครองหลานและเป็นผู้จัดการมรดก
จะเป็นเจ้าพ่อจอมป่าเถื่อนอย่างสุริเยนทร์
ซึ่งใช้ศาลเตี้ยตัดสินไปแล้วว่าพี่เขยตัวเองเป็นฆาตกร
และประกาศว่าจะไล่ล่าโดยไม่สนใจกฎหมาย
ที่สำคัญคือดูอย่างไรเขาก็เข้ากับเด็กไม่ได้
กระนั้นเจ้าพ่อก็ยอมให้ดีไซเนอร์สาวปากกล้าตามมาดูแลหลานได้
โดยเธอมีฐานะแค่ตัวประกันใต้เงื้อมมือเขาเพื่อแลกกับชีวิตพี่ชาย
และเงื่อนไขนั้นมีเพียงเขากับเธอเท่านั้นที่รู้
แต่มีหรือที่คนอย่างเธอจะยอมให้ข่มขู่ได้ฝ่ายเดียว
ทานตะวันอย่างเธอจะเป็นคนต้านพระอาทิตย์บ้าคลั่งอย่างเขาเอง
เทศบาลตำบลนามะเฟือง
เทศบาลตำบลนามะเฟือง เป็นองค์กรปกครองส่วนท้องถิ่นแห่งหนึ่งในอำเภอเมืองหนองบัวลำภู จังหวัดหนองบัวลำภู
ตำบลนามะเฟือง แยกออกจากตำบลหัวนามาตั้งเป็นตำบลนามะเฟือง ได้รับการยกฐานะเป็นองค์การบริหารส่วนตำบลนามะเฟือง เมื่อวันที่ 23 กุมภาพันธ์ 2540 เป็นตำบลที่ตั้งอยู่ในเขตการปกครองของอำเภอเมือง ประกอบด้วย 10 หมู่บ้าน ได้แก่ หมู่ 1 บ้านนามะเฟือง หมู่ 2 บ้านเหล่าโพธิ์ชัย หมู่ 3 บ้านนาอ่าง หมู่ 4 บ้านทรายงาม หมู่ 5 บ้านโนนสว่าง หมู่ 6 บ้านหนองศาลา หมู่ 7 บ้านกุดเต่า หมู่ 8 บ้านโนนสมบูรณ์ หมู่ 9 บ้านนามะเฟือง หมู่ 10 บ้านหนองสองห้องเทศบาลตำบลนามะเฟือง ครอบคลุมพื้นที่บางส่วนของตำบลนามะเฟือง จำนวน 3 หมู่บ้าน แบ่งออกเป็น 5 ชุมชน ได้แก่จำนวนครัวเรือนที่มีไฟฟ้าใช้ในเขต อบต. 1,024 ครัวเรือน
การคมนาคม เส้นทางหนองบัวลำภู - โนนสัง ถนนหมายเลข 2146 ระยะทางจากที่ว่าการอำเภอเมืองหนองบัวลำภู ไปตำบลนามะเฟืองประมาณ 20 กิโลเมตร
ผ้าไหม, ผ้าห่มสำลี
ยศทหารกรีซ
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพกรีซ
กองทัพอากาศกรีซ, เป็นกองทัพที่เริ่มทำการจัดตั้งทีหลังสุดในยุโรป (ก่อตั้งขึ้นเมื่อ ค.ศ. 1930). โครงสร้างชั้นยศได้รับอิทธิพลมาจากกองทัพอากาศสหราชอาณาจักร.
ฤดูพายุเฮอร์ริเคนแปซิฟิก พ.ศ. 2559
ฤดูพายุเฮอร์ริเคนแปซิฟิก พ.ศ. 2559 เป็นฤดูกาลในอดีต ที่เคยมีการก่อตัวของพายุหมุนเขตร้อนภายในมหาสมุทรแปซิฟิกด้านตะวันออก ในวันที่ 7 มกราคม พายุเฮอร์ริเคนปาลี ก่อตัวขึ้นภายในมหาสมุทรแปซิฟิกกลาง และถูกบันทึกเป็นพายุหมุนเขตร้อนที่ก่อตัวเร็วที่สุดภายในมหาสมุทรแปซิฟิกกลาง โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม ในมหาสมุทรแปซิฟิกตะวันออก และวันที่ 1 มิถุนายน ในตอนกลางของมหาสมุทรแปซิฟิก และไปจบลงในวันที่ 30 พฤศจิกายน นี่เป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา ซึ่งอธิบายได้โดยพายุโซนร้อนปาลี
ฤดูกาล พ.ศ. 2559 นี้ เริ่มต้นด้วยเศษที่หลงเหลือของพายุดีเปรสชันเขตร้อนเก้าซี ซึ่งถูกทิ้งไว้เป็นบริเวณชื้นขนาดใหญ่เบื้องหลัง ในมหาสมุทรแปซิฟิกบริเวณเส้นศูนย์สูตร การเปลี่ยนเป็นลมตะวันตกอย่างฉับพลันที่มีประสิทธิภาพ เป็นคุณลักษณะทั่วไปที่เกี่ยวข้องกับปรากฏการณ์เอลนีโญที่รุนแรง ซึ่งกระตุ้นการก่อกำเนิดของพายุหมุนภายในการแปรปรวน ผลที่ได้คือการก่อตัวของหย่อมความกดอากาศต่ำ สาเหตุมาจากอุณหภูมิพื้นผิวน้ำทะเลที่สูงขึ้นอย่างผิดปกติ ที่ประมาณ 29.5°ซ (85.1°ฟ)ขณะที่มาตรการป้องกัน มีการเปิดสถานที่อพยพชั่วคราวทั่วรัฐเชียปัส พายุดีเปรสชันเป็นสาเหตุให้เกิดความเสียหายเล็กน้อยทั่วรัฐวาฮากา โดยแรกเริ่มภายในเทศบาลซาลีนากรูซ ฝนตกหนักทำให้เกิดน้ำท่วมในถนนบางสาย และหลุมยุบทำให้บ้านเรือนเสียหายหนึ่งหลังคาเรือนความชื้นที่เกี่ยวข้องกับเศษที่เหลือของบลัสทำให้เกิดฝนตกในฮาวาย
ในสัปดาห์ที่สองของเดือนกรกฎาคม มีระบบหย่อมความกดอากาศต่ำก่อตัวถึง 5 หย่อมในแปซิฟิกตะวันออก โดยหย่อมที่ 4 จากทั้งหมดถูกบันทึกโดยศูนย์เฮอร์ริเคนแห่งชาติ
ในแนวต่อเนื่องของพายุหมุนเขตร้อนด้วยเส้นทางที่เหมือนกัน หย่อมความกดอากาศต่ำได้กลายเป็นพายุโซนร้อนเอสเทลล์
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2559 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2560 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2565และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2553
สำหรับพายุเฮอร์ริเคนในมหาสมุทรแปซิฟิก เป็นเขตรับผิดชอบของศูนย์เฮอร์ริเคนมหาสมุทรแปซิฟิกกลาง ครอบคลุมพื้นที่ระหว่าง 140 องศาตะวันตกถึงเส้นแบ่งวันสากล โดยชื่อทั้งหมดจะถูกใช้หมุนวนสี่รายการ อีกสี่ชื่อจะถูกแสดงด้านล่าง
ตารางนี้แสดงพายุทั้งหมดที่ก่อตัวในปี พ.ศ. 2559 ซึ่งรวมระยะเวลาการก่อตัว, ชื่อ, บนบก–แสดงชื่อสถานที่เป็นตัวหนา– , ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2016
แดน แอครอยด์
แดเนียล เอ็ดเวิร์ด "แดน" แอครอยด์ (; เกิด 1 กรกฎาคม ค.ศ. 1952) เป็นนักแสดง นักแสดงตลก นักเขียนบท และนักดนตรีชาวแคนาดา-อเมริกัน เขามีชื่อเสียงครั้งแรกในฐานะเป็นตัวละครในช่วงไพรม์ไทม์ในรายการ "แซตเทอร์เดย์ไนต์ไลฟ์" ซึ่งทำให้เขาคว้ารางวัลเอมมี่สาขาบทที่โดดเด่นในประเภทคอมเมดี้-วาไรตี้ และรับบทเป็น เรย์ สแตนด์ ในภาพยนตร์ "Ghostbusters" (1984) และ "Ghostbusters II" (1989) ในปี 1990 เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมจากภาพยนตร์เรื่อง "Driving Miss Daisy"
ในปี ค.ศ. 2002 เขาได้รับการจารึกอยู่ใน แคนาดาวอล์กออฟเฟม นอกจากนี้เขายังมีส่วนร่วมในการก่อตั้งสถานที่ดนตรีบันเทิง เฮ้าส์ออฟบลูส์ ในปี ค.ศ. 1992 และแบรนด์วอดก้า คริสตัลเฮดวอดก้าในปี ค.ศ.2007
ทูอายส์
ทูอายส์ (; ) เป็นเกิร์ลกรุ๊ปที่อยู่ใต้สังกัดของ SidusHQ ประกอบด้วยสมาชิก 5 คน เปิดตัวพร้อมกับซิงเกิ้ลแรก Don't mess with me ในปี 2556 ด้วยคอนเซปของ “สาวดุดัน” (fierce girl)ซึ่งปล่อยออกมาใน วันที่ 20 มิถุนายน 2556 ด้วยเอ็มวีเพลงดังกล่าว พร้อมเวอร์ชันดราม่าที่ได้ คิม วู-บินมาเล่นประกอบ ชื่อวงนั้นหมายถึงการสื่อสารผ่านดนตรีผ่านทางดวงตาของแต่ละคน ซึ่งคนที่ติดตามเคป๊อปอย่างใกล้ชิดอาจจะพอคุ้นเคยกับ 2EYES มาบ้างแล้วจากผลงานของพวกเธอในการร้องเพลงประกอบละคร สายลมรักในฤดูหนาว ชื่อเพลง A Winter Story เวอร์ชันผู้หญิง
ทางวงประกอบไปด้วย ฮยางซุก ที่เคยมีงานแสดงมาแล้วใน ‘Birth Secret’ รับบทเป็น ยอง ซุนยอง , ฮเยริน ที่ถูกขนานนามว่าเป็น ‘อีฮโยริแห่งอิแทวอน’ ด้วยความสามารถในการเต้นและความเซ็กซี่ของเธอ ,ดาอึน ที่เปี่ยมไปด้วยความสามารถในการร้องและการเต้น ตามมาด้วยดาซม ผู้ชนะจากรายการดนตรี ‘Made in You’ ของทาง JTBC และยอนจุน ที่เคยเข้าประกวดในรายการ ‘The Last Audition of My Life’ ด้วยเสียงใสๆของเธอทำให้ได้รับฉายา 'เงาเสียงของไอยู'
ด้านเพลงเปิดตัวของพวกเธอ 'Don't mess with me' นั้นประพันธ์โดยอีซางอิน และอีชางฮยุน และเขียนเนื้อเพลงโดยฮงจิยู ส่วนท่าเต้นนั้นกำกับโดย Prepix ที่เคยทำงานกับไอดอลอย่าง บีสต์ (วงดนตรีเกาหลีใต้) และ เจย์ พาร์ก มาแล้ว
หลังจากได้ปล่อยทีเซอร์วิดีโอออกมา ตามมาด้วยซิงเกิล 'Don't mess with me' บนเว็บไซต์ชื่อดัง ยูทูบ และเว็บไซต์เพลงออนไลน์อีกหลายแห่งในเกาหลีใต้ ทูอายส์ก็ได้เข้าโชว์การแสดงในรายการเพลงหลายๆรายการ อาทิ เอ็ม! เคาต์ดาวน์ มิวสิคคอร์ โชว์แชมป์เปียน และอินกีกาโย แล้วนั้น ทูอายส์ก็ยังได้เข้าร่วมรายการเรียลลิตี้รายสัปดาห์ MTV Diary ที่ออกอากาศทางช่องดังอย่าง SBS และรายการ วีกลีไอดอล ร่วมกับบอยแบนด์วง เอ-แจ็กซ์ หลังจากนั้นก็ค่อยๆไปงานเดี่ยวของแต่ละคน จนในเดือนตุลาคมก็ได้ปล่อยซิงเกิล Shooting Star ออกมา หลังจากนั้นก็เงียบหายไปโดยมีข่าวออกมาเรื่อยๆ ซึ่งก็มีข่าวลือออกมาบ่อยๆว่าทูอายส์นั้นยุบวงไปแล้ว
Digital Singer
Single
Single Album
สมเด็จพระวันรัต (นิรันตร์ นิรนฺตโร)
สมเด็จพระวันรัต นามเดิม นิรันตร์ ฉายา นิรนฺตโร เป็นสมเด็จพระราชาคณะฝ่ายธรรมยุติกนิกาย อดีตเจ้าอาวาสวัดเทพศิรินทราวาสราชวรวิหารและกรรมการมหาเถรสมาคม
สมเด็จพระวันรัต มีนามเดิมว่า ฮกเล้ง โกณเขมะ เกิดเมื่อวันเสาร์ที่ 12 กุมภาพันธ์ พ.ศ. 2458 ตรงกับวันขึ้น 9 ค่ำ เดือน 3 ปีเถาะ เป็นบุตรนายลุ้นฮวด-นางกิมหลง (นามสกุลเดิม ไมตรี) ภูมิลำเนาอยู่บ้านเลขที่ 330 ซอยคูกำพล ตำบลบางปลาสร้อย อำเภอเมืองชลบุรี
หลังจากจบชั้นมัธยมศึกษาปีที่ 6 จากโรงเรียนชลราษฎรอำรุงแล้ว ท่านได้ติดตามสมเด็จพระพุทธโฆษาจารย์ (เจริญ ญาณวโร) มาอยู่วัดเทพศิรินทราวาส และสมเด็จฯ ได้เปลี่ยนชื่อท่านเป็นนิรันตร์ นับแต่นั้น ต่อมาได้บรรพชาเป็นสามเณรเมื่อวันที่ 9 เมษายน พ.ศ. 2474 โดยมีสมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์ พระเทพกวี (จั่น วิจญฺจโล) เป็นพระกรรมวาจาจารย์ เมื่ออายุครบ 20 ปี จึงได้อุปสมบทเป็นพระภิกษุเมื่อวันที่ 4 พฤษภาคม พ.ศ. 2479 โดยมีสมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์ พระเขมทัสสี (เอี่ยม เขมิโย) เป็นพระกรรมวาจาจารย์
สมเด็จพระวันรัต มรณภาพด้วยภาวะกล้ามเนื้อหัวใจตายเฉียบพลัน ณ โรงพยาบาลบำรุงราษฎร์ เมื่อวันพฤหัสบดีที่ 20 พฤศจิกายน พ.ศ. 2546 เวลา 19.25 น. ศพตั้งบำเพ็ญกุศล ณ ศาลากวีนิรมิต วัดเทพศิรินทราวาส พระบาทสมเด็จพระปรมินทรมหาภูมิพลอดุลยเดชพระราชทานโกศไม้สิบสองและรับศพในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืนตลอด 7 คืน
วันอาทิตย์ที่ 2 พฤษภาคม พ.ศ. 2547 โปรดให้สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์ไปพระราชทานเพลิงศพ ณ เมรุหลวงหน้าพลับพลาอิศริยาภรณ์ การนี้สมเด็จพระเทพรัตนราชสุดาฯ สยามบรมราชกุมารี โดยเสด็จฯ ด้วย
ทางหลวงสหรัฐหมายเลข 1
ทางหลวงสหรัฐหมายเลข 1 () เป็นทางหลวงสหรัฐแนวเหนือ-ใต้สายหลัก มีเส้นทางใกล้แนวฝั่งทะเลด้านตะวันออกของสหรัฐอเมริกา มีระยะทาง 2,369 ไมล์ (3,813 กิโลเมตร) ปลายทางทิศเหนือจากเมืองฟอร์ตเคนต์ รัฐเมน บริเวณเขตแดนแคนาดา-สหรัฐอเมริกา ลงไปยังทิศใต้ถึงเมืองคีย์เวสต์ รัฐฟลอริดา เป็นถนนแนวเหนือ-ใต้ที่ยาวที่สุดในสหรัฐอเมริกา โดยปกติทางหลวงหมายเลข 1 จะมีเส้นทางขนานใกล้ ๆ ไปกับอินเตอร์สเตต 95 แต่จะมีช่วงหนึ่งที่ทางหลวงหมายเลข 1 ออกห่างจากอินเตอร์สเตต 95 ไปทางทิศตะวันตกในช่วงระหว่างแจ็กสันวิลล์ รัฐฟลอริดา ถึงปีเตอร์สเบิร์ก รัฐเวอร์จิเนีย ทางหลวงสายนี้เชื่อมต่อเมืองสำคัญทางชายฝั่งทะเลตะวันออกเข้าด้วยกัน ได้แก่ ไมอามี วอชิงตัน ดี.ซี. บอลทิมอร์ ฟิลาเดลเฟีย นครนิวยอร์ก และบอสตัน ผ่านจากเขตภาคตะวันออกเฉียงใต้ของสหรัฐอเมริกาถึงนิวอิงแลนด์
ขณะที่ทางหลวงหมายเลข 1 มีเส้นทางพาดผ่านในแนวเหนือใต้ทางทิศตะวันออกของสหรัฐอเมริกานั้น บางส่วนของทางหลวงสายอื่น ๆ ได้แก่ 9, 13, 15, 17, 21 ซึ่งทางหลวงสายดังกล่าวมีเส้นทางใกล้ชิดกับชายฝั่งทะเลมากกว่า เมื่อได้มีการวางระบบถนนในยุค 1920 เดิมเป็นทางหลวงแอตแลนติก ต่อมาก็ได้ถูกกำหนดให้เป็นทางหลวงหมายเลข 1 ซึ่งไปตามเส้นแนวระหว่างตีนเขากับที่ราบชายฝั่งมหาสมุทรแอตแลนติก ทางทิศเหนือของออกัสตา รัฐจอร์เจีย โดยทางหลวงที่ห่างไกลไปทางฝั่งตะวันออกจะมีคุณภาพต่ำและเข้าถึงประชากรไม่มาก
ทางหลวงหมายเลข 1 วิ่งไปตามชายฝั่งตะวันออกของรัฐฟลอริดา เริ่มต้นที่ 490 ถนนไวต์เฮด ในคีย์เวสต์ และผ่านเมืองไมแอมี ฮอลลีวูด ฟอร์ตลอเดอร์เดล เวสต์ปาล์มบีช ฟอร์ตเพียร์ซ เมลเบิร์น ไททัสวิลล์ เดย์โทนาบีช ปาล์มโคสต์ เซนต์ออกัสติน และแจ็กสันวิลล์ ช่วงของเส้นทางที่อยู่ทางใต้สุดที่เป็นช่วงที่ผ่านฟลอริดาคีส์ ระยะทางประมาณ เป็นทางหลวงโอเวอร์ซีส มีขนาด 2 ช่องจราจร สร้างขึ้นในยุค 1930 หลังจากที่ทางรถไฟโอเวอร์ซีสของทางรถไฟสายชายฝั่งตะวันออกฟลอริดาได้ถูกทำลายโดยพายุเฮอร์ริเคนเลเบอร์เดย์ในปี พ.ศ. 2478 ส่วนช่วงต่อ ๆ มาของทางหลวงหมายเลข 1 ในรัฐฟลอริดา มักจะเป็นทางคู่ 4 ช่องจราจร และมีอินเตอร์สเตต 95 ตั้งอยู่ไม่ห่าง และมีทางหลวงรัฐหมายเลข A1A เป็นถนนริมชายหาดต่อเนื่อง ที่เป็นเส้นทางเลือกของทางหลวงหมายเลข 1 ซึ่งเป็นเส้นทางขาดตอน เพราะหลีกเลี่ยงการสร้างสะพานข้ามทางน้ำเข้า และหลีกเลี่ยงการตัดผ่านศูนย์อวกาศเคนเนดี เมื่อทางหลวงหมายเลข 1 ถึงทางตอนเหนือของแจ็กสันวิลล์ เส้นทางจะออกไปทางตะวันตกเฉียงเหนือไปยังเมืองออกัสตา รัฐจอร์เจีย โดยมีทางหลวงสหรัฐหมายเลข 17 เป็นเส้นทางชายฝั่งแทนไปจนถึงรัฐเวอร์จีเนีย และมีทางหลวงสหรัฐหมายเลข 13 รับช่วงต่อ ในรัฐฟลอริดา จนถึงยุค 1990 ทางหลวงหมายเลข 1 จะใช้ป้ายเครื่องหมายที่คมชัดสูง (ตัวอักษรสีขาวบนพื้นหลังสีแดง)
อำเภอเดี่ยนเบียนดง
เดี่ยนเบียนดง () เป็นอำเภอของจังหวัดเดี่ยนเบียนในภาคตะวันตกเฉียงเหนือของประเทศเวียดนาม อำเภอนี้ส่วนใหญ่เป็นภูเขา และก่อตั้งขึ้นในปี ค.ศ. 1995
ในปี ค.ศ. 2003 อำเภอนี้มีประชากร 48,990 คน มีเนื้อที่ทั้งหมด 1,206 ตารางกิโลเมตร โดยมีที่ว่าการอำเภอตั้งอยู่ที่ตำบลเหมื่องลวน แต่เมืองเดียวในอำเภอนี้คือเมืองเดี่ยนเบียนดง
อำเภอเดี่ยนเบียนดงมี 14 เขตการปกครอง ประกอบด้วย 1 เมือง และ 13 ตำบล
ฟูโรซีไมด์
ฟูโรซีไมด์ () ขายภายใต้ชื่อการค้า ลาซิกซ์ () ฯลฯ เป็นยาที่ใช้รักษาอาการบวมน้ำเนื่องจากภาวะหัวใจวาย โรคตับแข็งหรือโรคไต นอกจากนี้ยังอาจใช้รักษาความดันโลหิตสูง ปริมาณยาที่ใช้แล้วแต่บุคคล ให้ได้ทั้งเข้าหลอดเลือดดำและทางปาก เมื่อรับประทานตรงแบบยาจะเริ่มออกฤทธิ์ภายในหนึ่งชั่วโมง แต่ถ้าเข้าหลอดเลือดดำตรงแบบจะเริ่มออกฤทธิ์ในห้านาที
ผลข้างเคียงทั่วไปมีความดันเลือดตกเมื่อยืนขึ้น เสียงในหูและภาวะไวแสง ผลข้างเคียงร้ายแรงที่อาจเกิดขึ้นได้มีการเสียดุลอิเล็กโทรไลต์ ความดันเลือดต่ำ และหูหนวก แนะนำให้ทดสอบเลือดเป็นประจำสำหรับผู้ที่ได้รับยาเพื่อรักษา ฟูโรซีไมด์เป็นยาขับปัสสาวะที่ออกฤทธิ์ที่ลูป (loop diuretic) ชนิดหนึ่งซึ่งออกฤทธิ์โดยลดการดูดกลับโซเดียมที่ไต
ฟูโรซีไมด์ถูกค้นพบเมื่อปี 2505 อยู่ในรายการยาหลักของตัวแบบองค์การอนามัยโลก (World Health Organization's List of Essential Medicines) คือ ยาที่สำคัญที่สุดที่จำเป็นต่อระบบบริการสุขภาพพื้นฐาน ราคาขายส่งทั่วโลกอยู่ระหว่าง 0.004 ถึง 0.02 ดอลลาร์สหรัฐต่อวัน ในสหรัฐมีขายเป็นยาสามัญ ราคาประมาณ 0.15 ดอลลาร์สหรัฐต่อวัน ฟูโรซีไมด์อยู่ในรายการยาต้องห้ามขององค์กรต่อต้านการใช้สารต้องห้ามโลกเนื่องจากกังวลว่าอาจบดบังยาอื่น ยานี้ใช้ป้องกันและรักษาม้าแข่งที่มีภาวะเลือดออกในปอดที่ชักนำด้วยการออกกำลังกาย (exercise-induced pulmonary hemorrhage)